Sklepi 121. seje sveta Nacionalne agencije Republike Slovenije za kakovost v visokem šolstvu, ki je bila v četrtek, 18. januarja 2018, ob 13.00 v veliki sejni sobi na agenciji, Slovenska 9/I v Ljubljani.

**4 Zagotavljanje kakovosti**

4.1 Obravnava in odločanje o vlogah za zunanjo evalvacijo višjih strokovnih šol

4.1.1 Ekonomska šola Murska Sobota, VSŠ

1. SKLEP:

*1. Svet Nacionalne agencije Republike Slovenije za kakovost v visokem šolstvu meni, da Ekonomska šola Murska Sobota, Višja strokovna šola dosega z zakonom predpisane standarde, določene z Merili za zunanjo evalvacijo višjih strokovnih šol.*

*2. Stroški v tem postopku so breme agencije.*

4.2 Obravnava in odločanje o vlogah za podaljšanje akreditacije študijskih programov

4.2.1 Javna uprava 3. st. FDŠ

1. SKLEP:

*1. Svet Nacionalne agencije Republike Slovenije za kakovost v visokem šolstvu podaljša akreditacijo študijskega programa tretje stopnje »Javna uprava« Fakultete za državne in evropske študije za nedoločen čas.*

*2. Stroški v tem postopku so breme agencije.*

4.3 Popravki sklepov in odločb

1. SKLEP:

*1. V odločbi številka 6033-15/2016/21 z dne 21. 9. 2017, ki jo je sprejel svet Nacionalne agencije Republike Slovenije za kakovost v visokem šolstvu na 117. seji, se v 2. odstavku obrazložitve besedilo: »Strokovni naslov po končanem študiju je diplomant filozofskih in humanističnih študijev (UN) oz. diplomant filozofskih in humanističnih študijev (UN).« popravi tako, da se glasi: »Strokovni naslov po končanem študiju je diplomant humanističnih študijev (UN) oz. diplomantka humanističnih študijev (UN). Okrajšava za strokovni naslov je dipl. hum. štud. (UN).«*

*2. Stroški v tem postopku niso nastali.*